JohanHeinsen/ENO huggingface dataset:
Lolland-Falsters Stifts-Tidende, 1830-12-24
Den polske Hær udgjør nu 140,000 Mand, nemlig 45,000 regulaire Tropper, 10,000 gjennindkaldte afskedigede Soldater og 80,000 nyorganiserede Tropper.
Lolland-Falsters Stifts-Tidende, 1830-12-24
Nederlandske Blade antage, at Prinds Johan af Sachsen bliver kaldet til Belgiernes Konge. J ethvert Tilfælde vil det belgiske Folk have en catholsk Konge.
Lolland-Falsters Stifts-Tidende, 1830-12-24
Schweitz. J Bern have Tropperne nægtet at lade sig bruge imod Folket. En Borgergade er derimod oprettet og Studenterne have sluttet sig til den. Regjeringen nødsages til at være eftergivende. De, der for kort Tid siden sagde, at vilde modsætte sig den paatænkte og nu tildeels realicerede Tingenes Orden, ere ganske tavse. Saaledes kan Vinden dreie sig. Den 6te d. M., om Aftenen, indtog den bevæbnede Landstorm Staden Aarau. Fægtningen var ubetydelig, og Orden og Disciplin tilveiebragtes meget snart.
Lolland-Falsters Stifts-Tidende, 1830-12-24
Preussen. Dette Riges Regjerings Opmærksomhed har nu vendt sig fra Vesten til Østen. Der tvivles ikke om, at Begivenhederne i Warschau staae i den nøieste Forbindelse med dem i Paris; "men - hedder det fremdeles Polakkerne feile storligen, naar de tænke at spille Belgiernes Rolle, og synes ikke at have overveiet, at de have Rusland og ikke Holland til Herre, og Preussen og ikke Frankrig til Nabo. Der behøves kun nogenlunde Bekjendtskab med Polens Forfatning, for at indsee, at dette Rige iler en forunderlig Skjæbne imøde. Til Posen vil Rebellionen ikke blive udbredt, da Folkemassen der føler sig overbeviist om det preussiske Herredømmes velgjørende Jndflydelse. Jtalien. J Mailand, Hovedstaden i det lombardisk-venetianske Kongerige, som tilhører Østerrig, har nylig været en Sammensværgelse, hvorved var bestemt, at en Opstand skulde tage sin Begyndelse med at myrde Gouverneuren General v. Walmoden i Theatret, hvorhan ogsaa indfandt sig som sædvanligt; men i det Tæppet gik op, viste to Batailloner Ungarer sig paa Scenen med spændte Geværer, foruden at alle Loge- og Parterre=Døre vare ligeledes besatte med Ungarer. Derpaa begyndte en almindelig Visitation, hvorved der forefandtes mange Personer forsynede med Pistoler og Dolke. 10 saadanne Herrer bleve, som Anførere for Sammensværgelsen, efter kort Standret, skudte.
Lolland-Falsters Stifts-Tidende, 1830-12-24
Grækenland. Porten har nu givet sin Jndvilgelse i den af Frankrigs, Englands og Ruslands Gesandter foreslagne Udstrækning af Grækenlands Grændser, til Linien fra Arta til Volo.
Lolland-Falsters Stifts-Tidende, 1830-12-24
Jndenlandsk. Ved at bringe i Erfaring, at flere anseete og værdige Mænd havde udstædt en Opfordring til Beboerne i Hertugdømmene Slesvig og Holsteen, om Bidrag til Oprettelsen af et Mindemærke for Hs. Majestæt, i Anledning af Livegenskabets Ophævelse, har Allerhøistsamme i et Rescript til Hs. høifyrstelige Durchlauchtighed, Landgreve Carl, ladet bemeldte Undersaatter allernaadigst bevidne, hvor meget Hs. Majestæt føler sig gjennemtrængt af den varmeste Tak for dette ny Beviis paa deres Hengivenhed og Kjærlighed, og intet inderligere Ønske nærer, end at disse gode Følelser, hvorpaa han sætter en saa høi Priis, stedse maa vedligeholdes; "men at det, disse ere Rescriptets egne Ord – under nærværende Omstændigheder, da de to sidste Sommeres "vaade Veir, og derved foraarsagede slette Høst, har fremkaldt Mangel paa Brødkorn og Jldebrændsel, mere vil stemme med Vor Landsfaderlige Tænkemaade, naar de Bidrag, som maatte indkomme til det attraaede "Monument, i Stedet derfor maatte anvendes til at afhjælpe Vore forarmede Undersaatters Nød i Marskegmene, som have liidt meest; thi kuns i Vore elskede Undersaatters Hjerter ønske Vi at reise Os et varigt "Mindemærke. Dette ægte kongelige Rescript, som saa skjønt udtaler vor dyrebare Landsfaders menneskelige Tænkemaade, er af Hs. Durchl. Landgreven meddeelt Hr. General-Superintendenten og af denne igjen Provsterne, for at bekjendtgjøres Præsterne og ved disse Menighederne.
Lolland-Falsters Stifts-Tidende, 1830-12-24
Hans Majestæt har under 1ste dennes allernaadigst resolveret, at den, sidst ved Placat af 17de Januar 1828, midlertidigt tilstaaede Afgivtsfrihed og Godtgjørelse af den erlagte fulde Jndførselsconsumtion for indenlandske Producter, som udførtes til de dansk-vestindiske Øer, maa være gieldende indtil videre.
Lolland-Falsters Stifts-Tidende, 1830-12-24
Fra Flensborg skrives, at der i dette Efteraar er kommet saameget Korn dertil fra Østersøen, at Manikke i mange Aar har havt saa store Oplag af denne Artikel.
Lolland-Falsters Stifts-Tidende, 1830-12-24
Mariebo, den 22de December. J Gaar opkom der Jldebrand i Østerulslev, hvorved 2 Huse bleve lagte i Aske og 5 Familier gjorte husvilde. En maadelig Skorsteen angives som Aarsag til denne ulykkelige Jldebrand. Hvis dette er sandt, saa maa enhver Brand foged endmere anspores til, herefter at være meget stræng ved de befalede Visitationer.
Lolland-Falsters Stifts-Tidende, 1830-12-24
Beltpassage fra 12te til 22de December 1830. Fra Falster til Siælland. Handlende Appel; Hr. Wichmand; Hofjægermester, Baron Wedel Wedelsberg, Ridder af Dr. Fra Siælland til Falster: Architect Hoffmann, Cand. jur. Scholten; Jnspect. Lund; Kammerraad Lund; Particulier Rudolph; Stud. theol. Glahn med Broder; Kbd. Philip.
Lolland-Falsters Stifts-Tidende, 1830-12-24
Bekjendtgjørelser. Endskjøndt Sparecassen i Nykjøbing paa Falster endnu ikke har eller kan have samlet det Rente-Overskud af 1000 Rbdlr., som anmeldes i Grundlovens 7de §, og maa anvendes til Udlaan i smaae Summer, saa anseer Bestyrelsen sig dog forpligtet til, at komme deres mindre formuende Medborgere til Hjælp med det Lidet, som Cassen til Øieblikket har opsparet, omtrent 300 Rbdlr., og bekjendtgjør herved, at sidstnævnte Sum kan, paa 1 a 3 Maaneder, erholdes til Laans af Falsters Land- og Kjøbstæd-Beboere i smaae Summer fra 5 til 15 Rbdlr. Sedler, mod Obligationer og Sikkerhed, enten i haandfaaet, handeligt Pant, eller ved Selvskyldner-Caution, samt 4 Proc. aarlig Rente. Da Directionen ei kan samles saa ofte en Laantager melder sig, saa ville disse behage at henvende dem til Cassens første Directeur, Justitsraad, Birkedommer Krüger i Nykjøbing, som er overdraget, efter Omstændighederne, at bevilge eller nægte de attraaede Laan, samt foranledige Pengene udtalte.
Lolland-Falsters Stifts-Tidende, 1830-12-24
Directionen for Sparecassen i Nykjøbing paa Falster, den 14de December 1830. Krüger. Smidth. Schultz. Parelius.
Lolland-Falsters Stifts-Tidende, 1830-12-24
Gevinsterne, som ere faldne i det 83de Lotteries 5te Classe, kunne nu hæves, Frilodder ombyttes og nye Lodsedler, endog i 1/4, af det 84de Lotteries 1ste Classe, a 2 Rbdlr., erholdes hos Procurator Hviid i Nakskov.
Lolland-Falsters Stifts-Tidende, 1830-12-24
Literatur. Lindbergs Seir, belyst af Provst og Ridder Steenstrup, faaes indheftet paa Addressecontoiret i Mariebo og i Nykjøbing hos Bogbinder Madsen. Prisen er 24 s. pr. Expl.
Lolland-Falsters Stifts-Tidende, 1830-12-24
Auction. Efter Skifterettens Begjæring bliver det Dagleier Knud Madsens og efterlevende Enkes fælles Bo tilhørende Huus udenfor denne Byes vestre Port, under nyt Matr. No. 211 a, bestaaende af 4 Fag, Muur og Bindingsværk, med Straaetag, samt tilhørende Gaard og Hauge, opraabt til Salg ved trende offentlige Auctioner, nemlig: 1ste Auction, Mandagen den 17de Januar 1831, 2den Auction, Mandagen den 31te f. M., og 3die Auction, Mandagen den 14de Februar f. A., hver Dags Formiddag Kl. 11, af hvilke første og anden Auction afholdes paa Marieboe Raadstue, men tredie Auction, ved hvilken Eiendommen bortsælges, i Huset selv. Conditionerne kunne, forinden Auctionerne, erfares paa mit Contoir, og denne Bekjendtgjørelse tjener, ifølge Placaten af 22de April 1817, saavel til de Lysthavendes, som til Panthavernes Efterretning. Marieboe, den 16de December 1830. Valentin.
Lolland-Falsters Stifts-Tidende, 1830-12-24
Da intet Bud blev gjort ved 3die Auction den 2den dennes paa Selveier Hans Jørgen Hansens Gaard med tilliggende Hartkorn 3 Tdr. 2 Skpr. 3 Fdk. 12 Alb., ved Sletterne paa Feis, saa bliver, efter Vedkommendes Begjæring, afholdt 4de Auction den 15de Januar 1831, om Formiddagen Kl. 11, over bemeldte Eiendom, og afholdes Auctionen i selve Gaarden; hvilket herved bekjendtgjøres. Feis, den 22de December 1830. Petersen.
Lolland-Falsters Stifts-Tidende, 1830-12-24
Jndkaldelse.
Lolland-Falsters Stifts-Tidende, 1830-12-24
Creditorerne i Stervboet efter Karen Olsdatter, Fæste=Huusmand Hans Madsens Hustrue af Cuditze, under Baadesgaards Gods, indkaldes herved med 12 Ugers Varsel til for mig at anmelde og beviisliggjøre deres Fordringer. Gloslunde, den 23de December 1830. H. Møller.
Lolland-Falsters Stifts-Tidende, 1830-12-24
Capital, som anbydes. 400 Rbd. Sedler, Umyndiges Midler, kunne strax, imod lovlig Sikkerhed, erholdes til Laan, naar Man derom henvender sig til Stubbekjøbings Overformynderi. Et Beløb af 838 Rbd. 19 s. Repræsentativer, tilhørende 5 Myndlinge under Corselitze og Carlsfeldts Overformynderi, kan imod lovbefalet Sikkerhed strax erholdes til Laans, naar Man henvender sig til Undertegnede. Corselitze, den 15de December 1830. P. Andersen. 4000 Rbd. Sedler af Arvemidler under Fuglsang og Prierskov Godsers Overformynderi ere, imod lovlig Sikkerhed, strax at faae til Laans hos Sundby, den 13de December 1830. A. Andersen.
Lolland-Falsters Stifts-Tidende, 1830-12-24
Til Leie. J min Gaard her i Byens Østergade kan en Boutik Jndretning med et Værelse, Loftrum, Kielder og Pakhuus faaes til Leie, enten strax eller til April Maaneds Flyttetid 1831. Mariebo, den 23de December 1830. J. C. Larsen.
Lolland-Falsters Stifts-Tidende, 1830-12-24
Ved Tallotteriets 1339 Trækning i Kjøbenhavn udkom: No. 42. 86. 15. 77. 45.
Lolland-Falsters Stifts-Tidende, 1830-12-28
Lollands og Falsters Stifts Kongelig alene privilegerede. Addressecontoirs Efterretninger. saadan Gaa Fireogtyvende Aargang. Nummer 103. Udgives tvende Gange ugentlig fra C. C. Schultz's Enkes Bogtrykkeri, Forsendes, i Følge Kongelig allernaadigst Tilladelse, med Brevposten, Tirsdagen den 28 December 1830.
Lolland-Falsters Stifts-Tidende, 1830-12-28
Udenlandsk. Frankrig. Journal de Commerce har fortalt, at Courerer ere af den franske Regjering afsendte til Berlin, Wien og London, som paa vedkommende Steder have at tilkjendegive, at Frankrig vil betragte det som en Krigerklæring, hvis Østerrig eller Preussen, komme Rusland til Hjælp, for at undertvinge Polen. Denne Efterretning er imidlertid ikke officiel, og maa altsaa for Tiden betragtes som et blot Rygte. J flere franske Blade er yttret Formening om, at Frankrig vil erkjende Belgiens Uafhængighed, dog uden derved at erkjende Valget af Belgiernes tilkommende Konge.
Lolland-Falsters Stifts-Tidende, 1830-12-28
Rusland. Keiser Nicolaus har anordnet de strængeste og meest afgjørende Forholdsregler til at undertrykke det i Warschau udbrudte Oprør og gjenoprette Rolighed samme Sted. Det lithanske detacherede Corps, det første Jnfanteri-Corps og det tredie Reserve-Cavalleri-Corps have Ordre til at tage Position ved Polens Grændser. Da Keiseren havde modtaget hine foruroligende Efterretninger fra Polen, lod han Gardens Officier-Corps forsamles om sig, og ved samme Leilighed opregnede de mange Velgierninger hvormed den russiske Regjering havde overøst Polakkerne siden Kongerigets Gjenoprettelse. Ved derfor at berøre den Utaknemmelighed, de nu lagde for Dagen ved deres Utroskab, forsikkrede han tillige, at ligesom Keiser Alexander fordum svoer, ikke at stikke sit Sværd i Balgen, for den sidste Franskmand var fordreven af russisk Grund, saaledes havde ogsaa han foresat sig, ikke at hvile, for den sidste polske Oprører var straffet. Det meldes, som ganske vist, at to Armee-Corps og en Deel af Garderne have Ordre til at rykke ind i Polen, og at Keiseren vil i egen Person stille sig i Spidsen for dem. Russiske Tropper drage allerede, tildeels paa Slæder, i Jilmarscher til den polske Grændse, og Marschallerne Diebitsch og Paskewitsch nævnes som Commanderende over den sig saaledes samlende Armee. Store Begivenheder sees altsaa imøde.
Lolland-Falsters Stifts-Tidende, 1830-12-28
Nederlandene. Den 25de November gaves fra Brüssel befaling til at ophæve Blocaden, men allerede den 27de udkom, af ubekiendte Grunde, Contra ordre.
Lolland-Falsters Stifts-Tidende, 1830-12-28
Nu bestaaer den belgiske Armee af 20,000 Mand, som have tjent fra 3 til 5 Aar, og den brusselske Nationalgarde udgjør 12,000 Mand J Nationalcongressen i Brüssel er et Forslag om den ny belgiske Konges Afsættelighed (decheance) bragt paa Bane.
Lolland-Falsters Stifts-Tidende, 1830-12-28
Adskilligt. En Operasanger i Brunsvig, som, fordi Publicums Mishag tildeeltes ham hver Gang han fremtraadte paa Scenen, henvendte sig til den nu landflygtige Hertug, der stod i nøie Forhold til hans Kone, med Begjæring om sin Afskeed; men den da regierende Hertug klappede ham paa Kinden og sagde: "Vær dog ingen Tosse Alle Folk ere ogsaa misfornøiede med mig; men jeg gaaer ikke min Vei for det!
Lolland-Falsters Stifts-Tidende, 1830-12-28
J British Magasine for November d. A. læses følgende curieuse Notice: Parlamentet i London er den eneste lovgivende Forsamling i Verden, som samles efter Middagsbordet; den eneste, hvori Man har seet Medlemmerne møde i beskjænket Tilstand og Folk blive vakte af Søvne paa Bænkene, for at votere og Nationens Anliggender. Mænd af Talent og Mænd af Geni, saasom en Pitt og en Sheridan, ere ofte komne ravende ned, for at debattere.
Lolland-Falsters Stifts-Tidende, 1830-12-28
Tvende Personer, som havde været forlovede i 45 Aar, har nylig holdt Bryllup i Sapannah, i Nordamerica. Den unge Kone var 58 og Manden 62 Aar gammel.
Lolland-Falsters Stifts-Tidende, 1830-12-28
En Høstkarl i Nærheden af Parma, som slugede for nogen Tid siden i Søvne en Odderslange, der havde listet sig ind i hans Mund, blev ved tilkaldte Lægers Hjælp befriet for denne ubudne Gjæst, og fik derefter en meget skjøn Tenorstemme. Nu befinder han sig som Sanger ved Cathedralskolen i Bologne.
Lolland-Falsters Stifts-Tidende, 1830-12-28
J Malm døde nylig et Pigebarn, der havde en poseagtig Udvært ved den ene Side, som Lægerne, da Obducering foregik, fandt at indeholde Deele af Hoved, Been og Jndvolde. Synlige Tegn til et Dobbeltfoster. Alene paa een Dag ere nyligen 14 Handelshuse i Leipzig gaaede fallit. Mangfoldige ere forhen gaaede samme Vei.
Lolland-Falsters Stifts-Tidende, 1830-12-28
Af et Selskab i Elberfeld er indsamlet 60,000 Rdlr. til Kornopkjøb, for at modarbeide Dyrtid. J Egnen af Leipzig ere lignende Selskaber sammentraadte.
Lolland-Falsters Stifts-Tidende, 1830-12-28
Af den nyeste Udgave af alle Walter Scotts Romaner, hvis Trykning begyndte for 15 Maaneder siden, skal være solgt 300,000 Exemplarer, der ansættes til en Værdi af 100,000 Pd. Sterling.
Lolland-Falsters Stifts-Tidende, 1830-12-28
Jndenlandsk. Qvartalscoursen for Januar, Februar og Marts Maaneder 1831 er af den bestandige Committee fastsat ligemed den nu gjældende, saa at 1 Rbd. Sølv kan fremdeles betales med 1 Rbd. 3 s. Sedler og Tegn. Gaardmand Frederik Hansen i Averst, som, for at have gjort sig skyldig i den forhen omskrevne Brandstiftelse paa Anders Bentsens Fæstegaard sammeSted, var af Høiesteret dømt til at have forgjort sin Hals og derefter steilles, er ved allerhøieste Resolution skjænket Livet, men hensat i Kjøbenhavns Tugthuus for Livstid under stræng Bevogtning. Hvad der især bevirkede denne Naade, var, at den Tiltalte, drevet af Samvittighedens Røst og den geistlige Embedsmands religieus moralske Forestillinger, efter at de under Sagen anstillede Undersøgelser vare sluttede, tilstod Forbrydelsen og saaledes selv kastede sig i Retfærdighedens Arme.
Lolland-Falsters Stifts-Tidende, 1830-12-28
Ved den kongelige Lands-Over- samt Hof- og Stadsrets Dom af 18de December d. A. blev Arrestantinden, Gunild Hansdatter, 24 Aar gammel, der tiltaltes for Barnefødsel i Dølgsmaal og Fostermord, tilfunden at miste sin Hals og hendes Hoved sættes paa en Stage. - Ved samme Rets Dom af samme Dato blev Arrestanten Abraham Jørgensen, der forhen var dømt for 3die Gang begaaet simpelt Tyveri, men, i Følge kongelig Resolution, skjænket sin Frihed, og nu var overbeviist om, atter at have gjort sig skyldig samme Forbrydelse, anseet med Straf af at stryges til Kagen, samt brændemærkes paa Panden og hensættes til Arbeide i Fæstningen for Livstid under stræng Bevogtning. De Hrr. Kammerjunker Reedtz og Legationssecretair Hvass udgive, paa kgl. Bekostning, Afskrivter af de Documenter, vedkommende Danmarks Historie, som de bragte tilveie i München.
Lolland-Falsters Stifts-Tidende, 1830-12-28
Natten imellem den 19de og 20de dennes, Kl. mellem 3 og 4, bemærkedes en heftig Jld ud over den østre Side af Kjøbenhavn. Den befandtes at være paa Østerbro Nr. 99, i den ved Enden af Alleen beliggende Eiendom, hvor et derværende Lysestøberi og en tilstødende Keglebane aldeles lagdes i Aske.
Lolland-Falsters Stifts-Tidende, 1830-12-28
Den 24de dennes, om Aftenen Kl. 10 1/2, opkom en voldsom Jldebrand i Gaardmand Jens Andersens Gaard i Nordby, under Kjærum Sogn i Fyen, og i mindre end een Time saae denne retskafne, almindeligen agtede og yndede Mand sig berøvet al sin Eiendom, som han, næsten nøgen, maatte forlade med Hustru og 6 smaae Børn, af hvilke det Ældste kun er 8 Aar gammelt uden at Redning var mulig, fortærede Luerne alt det indavlede Foder og Korn, mellem 2 og 300 Tdr., næsten det hele Bohave, nogle rede Penge og desuden 2 unge Heste, 2 Qvier, 2 fede Sviin og alle Gaardens Avlsredskaber, samt Smaacreaturer. Hvad der især gjør denne beklagelsesværdige Mands Tab saa føleligt, erat Gaarden, som han nyligen havde tilkjøbt sig, endnu ikke var forsikkret i Brandkassen, hvortil dog foreløbig Foranstaltning var føiet. Det vil derfor blive ham ganske umuligt igjen at opføre sin aldeles ødelagte Gaard og at fortsætte dens Drivt, med mindre deeltagende Menneskevenner ville af christelig Medlidenhed komme ham til Hjælp. – Bidrag til denne brandlidte Families Understøttelse modtages af Hr. Cancelliraad Hempel i Odense.
Lolland-Falsters Stifts-Tidende, 1830-12-28
Den 10de dennes er Bygholm Gaard og Gods ved Horsens ved 4de Auction solgt til Statsgjælds-Directionen, eller den kongelige Kasse, for 217,000 Rbd. Sølv og 23,118 Rbd. Sedler, og Gaard og Gods strax overtaget af kongelig Gods-Jnspecteur, Kammerraad Bindesbøll. – Et forhøiet Bud af 10,000 Rbd. skete; men da den Bydende ikke kunde stille Sikkerhed, blev dette Bud forkastet i Medfør af Conditionerne. De mange paa Godset nedfaldne Gaarde kan Man nu vente opførte, og at Godset i det Hele vil komme i den herlige Tilstand, hvori det een Gang var.
Lolland-Falsters Stifts-Tidende, 1830-12-28
Fra Horsens skrives, at i mangfoldige Aar have Byens Jndvaanere ikke oplevet en lignende Fest, som den der høitideligholdtes den 13de dennes, hvor den af den udmærket duelige Skibsbygmester Kjellerup mesterlig construerede Skonnert "Jens Monbergs Minde, under Musik, Flagning fra Skibene, Tilskuernes lydelige Jubelraab, og Kartovernes Drøn, løb af Stabelen. Materialierne til dette Skib vare alt mange Aar i Forveien samlede af den afdøde agtværdige Kjøbmand Jens Monberg, efter hvem Skonnerten er opkaldt, men Sønnerne, i Forening med flere Jnteressentere, var det forbeholdt, at fuldende det begyndte Værk. En i denne Anledning af Hr. Consistorialraad, Ridder Rosing holdt Tale bidrog væsentlig til at forhøie og forskjønne Festen, som om Aftenen endtes ved et muntert og livfuldt Gjæstebud hos Kjøbmand Chr. J. Monberg, hvor en af Julin Fabricius forfattet Sang blev afsjungen, hvorpaa hele Selskabet i hjertelige Skaaler ønskede alt muligt Held over det nybyggede Skib, dets Stifter, Bygmester og nuværende Eier.
Lolland-Falsters Stifts-Tidende, 1830-12-28
J Husum har Man i Aar havt den Mærkværdighed, at Man den 28de November havde i en Have ikke alene seet Æble- og Pære Træer blomstre, men ogsaa ganske modne Jordbær.
Lolland-Falsters Stifts-Tidende, 1830-12-28
J Ribe Avis læses følgende Avertissement fra Skrædermester Jacob Fr. Bøhm. "Da jeg maaske af Bagtalelse er udsat af mit Arbeide, saa Prøver jeg endnu en Ting, for at mit Arbeide skulle endnu en Gang komme i Betragtning. Jeg forfærdiger Præstekjoler for 2 Rdlr. HC. uden Tillæg, Viener-Frakker eller Carikler 1 Rdlr. 4 Mk., en simpel Mands-Frakke 5 Mk., en Vest 2 Mk., et Par Beenklæder, simple, 2 Mk. Skulle imod min Formodning nogen Jndvending finde Sted, at min uduelighed skulde være Aarsag, er mit Haab, hvad Man i Ungdommen næmmer, det i Alderdommen aldrig glemmes."
Lolland-Falsters Stifts-Tidende, 1830-12-28
Kong Christian den Syvendes Fødselsdag den 29de Januar feiredes Aar 1772 i Viborg med Jllumination, udhængte Malerier og paategnede Vers. Blandt de Jndbyggere, der ved denne Anledning udmærkede sig, var en, i sin Tid navnkunding Slagter, navnlig Wisti en munter, djærv og pudseerlig Mand med sneevidt Haar. Paa hans Huus var udhængt et Malerstykke, hvorpaa der faaes en Stud, og foran den en Slagter, med en Slagterøre hæved som til Slag. Derover læstes disse Ord: "Hvem der ei vil Kong Christian den Syvendes Vel, Den slaaer at som en Stud ihiel Randers, den 16de December. Vort ny Hestemarked, som afholdtes her i disse Dage, svarede fuldkommen til Forventningen. Jkke faa Kjøbere havde indfundet sig, og gave gode Priser, hvilke almindelig kunne noteres fra 80 til 150 Rbd. Selv 7 Aars Heste fandt villig Afsætning til Tranbrug. Til Udførsel af Landet blev her opkjøbt circa 200 Heste, hvoraf Turineren (den Samme, som var her i Fjor) fik de 80, og Resten gik til Preussen. En Deel bleve ogsaa solgte til Leverance i næste Marked, da de ikke vare tilstrækkeligt fordrede for dette. Skade, at Bonden i Almindelighed lægger saa lidt Vind paa sine unge Hestes omhyggelige Røgt. Havde Markedet været bedre forsynet, vilde Afsætningen have været langt betydeligere, da her var mere end een Pranger langveis fra, med Ordre til betydelige Opkjøb for fremmede Regjeringers Regning. Begjærligheden efter gode Heste var saa stor, at Prangerne endog søgte Landsbyerne, hvor Bønderne dog nok næppe fik saa gode Priser. Af Luxus-Heste blev her i dette Marked solgt en blankbruun Vallak, født i Vensyssel, for 270 Rbd. Den gik til Stokholm. J Fyen skal Turineren, der, i Følge hans eget Sigende, uden dette Marked næppe var kommen længere end til Hamborg, havde opkjøbt 100 Heste.
Lolland-Falsters Stifts-Tidende, 1830-12-28
Viborg. Et for det kongelige Selskabs Regning opført Kalkværk (under Bestyrelse af Hr. Kammerj. Herredsf. v. Bülow) ved Monsted er nu fuldbragt. Samme bestaaer i et 15 Al. dybt rundt Taarn, hvis indvendige Diameter er 4 Alen og som saaledes danner Schachten i Jordens Dybde. Fra Bunden af dette Taarn ere 3de hvælvede Indgange, som støde umiddelbart op til Materien, hvori Stollerne inddrives. Ved en Heste-Vindemaskine opføres Kalkmaterien, som i selve Stollerne vil blive fremført paa en Haandvogn.
Lolland-Falsters Stifts-Tidende, 1830-12-28
Ved den ny Maade at tilvirke Kalkmaterien paa behøves til hver Ovns Fyldning kun 3 a 4 Dage og 1/3 af de Arbeidere, som bruges ved de gamle saare ufuldkomne Kalkværker. Ligeledes medfører den ny Maade fuldkommen Sikkerhed for Arbeiderne i Gruberne, og da Stollerne eller Gangene ere anlagte saa dybt nede i Materien, kan ingen Synkning af Jorden fra oven finde Sted. Paa sidste have Man i Sommer, som vides, et meget sørgeligt Exempel, i det en Familiefader, der lagde sig til at sove paa Jordens Overflade, pludselig sank ned, og overvældedes af den nedstyrtende Jord; en gammel Stolle, som var for nær Jordens Overflade, bevirkede dette Uheld. Maaskee samme nu kan anledige, at samtlige ny anlæggende Kalkværker blive befalede at anlægges paa denne ny Maade.